लेकिन जब अंतर में मन दौड़ाएंगे तब आपको अपने आप की ख़ुशी की तरफ ध्यान जायेगा, मुझे किस वस्तु से सुख मिलता है, कौन से कार्य में मेरा मन रमता है, मेरे अपने सपने क्या हैं ? क्या सोने के ढेर में मेरा परम सुख निहित है ? क्या अपने सुख के लिए दुसरे के जीवन को उलझाना ठीक है? जब आप अपने आप के लिए जीने लगोगे तब आप थोडा और सुखी होगे और आपका ध्यान दूसरों से हठकर अपने आप में आ जायेगा। जब आपको अपने आप से सुख मिलने लगेगा तब आप का ह्रदय भी निर्मल होने लगेगा और फिर आप शांति की तलाश करने लगोगे और जो भी सत्य नहीं आपको वह नहीं भायेगा। सत्य के खोजी की जिज्ञासा, कल्पना, एकाग्रता, विचारशीलता यह सब बढ़ जाती है। आत्मा निर्भरता भी आ जाती है, अपने सुख के लिए खुद को मात्र उपयोग करना ऐसा आचरण हो जाता है, यदि दूसरो से कोई काम हो तो भी उनके भलाई के लिये मात्र निज के लिए नहीं। यह गुण सभी में होते हैं लेकिन फोकस नहीं होने से यह फैले हुए होते हैं। जब आपने अपना ध्यान अपने ऊपर दिया महामति प्राणनाथ जी इसी को निजसुख कहते हैं यह अगर आपको मिले तब अपने मन के पार चित में झाँक सकोगे और यहाँ पर ब्रह्म तत्व को पावोगे और अपने अंतर में ही ब्रह्मधाम। यह होते ही आप अपने निजघर निजधाम मूल वतन नेहचल अखंड परमधाम पहुँच जाओगे और परम सुख का अनुभव करोगे। मूल में हम मिले हुयें हैं इसीलिए मूल मिलावा में पहुँच जायेंगे अब वहाँ पर हम एक ही चेतना की किरणे हैं, ब्रह्म से कोई भी अलग नहीं हैं एक ही रस सभी में है और प्रेम ही यहाँ का खून हैं जो सभी के रग में दौड़ता है। यहाँ पर हमने अपने आप को भूलने का खेल खेला है। अब जब तक खेल में मन लगा रहेगा जाग्रति नहीं होगी तब घर का पता मिल भी जाए इससे कुछ नहीं होगा, इसीलिए ज्ञान द्वारा आत्मा नहीं जागती लेकिन जब खेल से मन उठ जाए तब ज्ञान (पता) अवश्य घर पहुँचायेगा। खेल में ब्रह्म के किरणो को याद दिलाने ब्रह्म प्रगट हुए और अपनी अर्धांग्नी को हकीकत कही और यही हमने ग्रहण की है।